google/wiki40b huggingface dataset:
Vesly (Manche)

Poloha

Obec má rozlohu 22,48 km². Najvyšší bod je položený 123 m n. m. a najnižší bod 6 m n. m.

Obyvateľstvo

Počet obyvateľov obce je 674 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia vo volejbale mužov na Africké hry 2015

Zóna 1

Prihlásilo sa nakoniec iba jedno družstvo – Alžírsko, a to jediné aj postúpilo.

Zóna 7

Prihlásilo sa nakoniec iba jedno družstvo – Seychely, a to jediné aj postúpilo.
Filosebastos z Efezu

Filosebastos (starogr. Φιλοσέβαστος – Filosebastos) bol olympijský víťaz v roku 189.
Starogrécky nápis Ephesos 1146 (Regions: Asia Minor, Ionia) na podstavci (nezachovanej sochy) objavený v Efeze uvádza, že Markos Aurélios Filosebastos z Efezu bol v neznámej disciplíne periodonikés (víťaz obehu), čo znamená, že sa počas olympiády presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos, t. j. pravidelný obeh.
Filosebastos si olympijské víťazstvo vybojoval pravdepodobne na 242. olympijských hrách v roku 189.
Avia S-92

Vznik

V čase druhej svetovej vojny vyrábali firmy Tretej ríše na území Protektorátu značné množstvo súčiastok pre tieto lietadlá, iné firmy vykonávali ich opravy, a tak sa k českým špecialistom dostali plány a výkresy týchto moderných strojov. Po konci druhej svetovej vojny zostalo na území Čiech a Moravy určité množstvo nemeckých drakov prúdových lietadiel Me 262 a iných častí, ale kompletné lietadlo nezostalo žiadne, tie boli zabavené Spojencami. Napriek tomu sa českí inžinieri pustili do vývoja a 27. augusta 1946 vzlietol prvý prototyp. Úlohou boli poverené Letecké opravovne Malešice (kompletizácia a skúšky motorov Jumo 004-B1, označených ako M-04) a Avia Letňany (montáž lietadiel). Prvé prúdové stíhacie lietadlo Avia S-92 bolo česko-slovenskému vojenskému letectvu oficiálne odovzdané 24. júna 1948. Česko-slovenské vojenské letectvo dostalo deväť jednomiestnych stíhacích lietadiel S-92 (Me 262A) a tri dvojmiestne cvičné bojové lietadlá CS-92 (Me 262B). Lietadlami bola vyzbrojená 5. stíhacia letka a tieto lietadlá sa stali prvými prúdovými lietadlami vo výzbroji česko-slovenského stíhacieho letectva. Obidve verzie, S-92 aj CS-92 je možné vidieť v Leteckom múzeu Kbely.
Sociálna filozofia

Sociálna filozofia je filozofické skúmanie sociálneho života, ktoré vyúsťuje do filozofického obrazu spoločenského života kolíšúceho podľa toho, aké kategórie a ďalšie významové útvary intervenujú v priebehu tvorby tohto obrazu ako dominantné. Ak napríklad takýmto dominantným významovým útvarom je pojem normy, môže ísť sociálnej filozofii o výskum a presadzovanie takých noriem, podľa ktorých by sa mal rozvíjať spoločenský život.
Sociálna filozofia je často teoretickou reflexiou možností lepšieho sveta a v tomto zmysle je aj obsiahnutá ako viac alebo menej explicitný filozofický základ v sociálnych utópiách a ideológiách .
Častými témami sociálnofilozofickej reflexie spoločnosti je sloboda a nevyhnutnosť v spoločenskom živote, historická zákonitosť, vzťah spoločnosti a prírody.
2006 BF56

Popis objektu

Vzhľadom na to, že bola pozorovaná iba počas jedného dňa, v čase najväčšieho priblíženia, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý, rovnako ako údaje o hmotnosti a strednej hustote, uvedené v pripojenej tabuľke.

História

Planétka bola po prvýkrát pozorovaná 28. januára 2006 okolo 07:22 svetového času (UTC) 1,5metrovým ďalekohľadom na Mt. Lemmon Observatory blízko Tucsonu, AZ (USA) astronómom E. J. Christensenom. Krátko pred tým, toho istého dňa o 03:15 UTC, preletela v minimálnej vzdialenosti 204,6 tisíc kilometrov od stredu Zeme, teda skoro o polovicu bližšie, ako obieha Mesiac, a opäť sa vzdialila do medziplanetárneho priestoru. Počas odletu bola pozorovaná na viacerých ďalších observatóriách, naposledy 29. januára 2006 o 00:49 UTC na súkromej hvezdárni v Great Shefford vo West Berkshire v Anglicku. Na pozorovaní tohto objektu sa podieľali tiež Jana Tichá a Miloš Tichý z observatória na juhočeskej Kleti.
V minulosti preletela už niekoľkokrát v blízkosti Zeme, naposledy v roku 1970, keď ju minula vo vzdialenosti 525 tisíc kilometrov. Vzhľadom na malé rozmery vtedy unikla objaveniu.

Výhľad do budúcnosti

Planétka sa teraz stále približuje k Slnku a perihélium svojej dráhy dosiahla 14. marca 2006. Teleso sa síce bude opakovane približovať k Zemi, ale až do 90. rokov 21. storočia nás počas celkom dvoch preletov neohrozí, dokonca by sa nemalo priblížiť nikdy tak blízko, ako sa to stalo v januári 2006. V rovnakom období minie trikrát planétu Merkúr (2034, 2063 a 2084). Pri priblížení k Merkúru 22. júla 2063 je značná neistota v geometrii preletu. Aj keď sa dnes odhaduje, že planétka minie Merkúr vo vzdialenosti 2,7 mil. km, mohla by sa priblížiť až iba na 116 tis. km, čo by značne zmenilo parametre jej dráhy. Preto pri preletoch v 90. rokoch 21. a na začiatku 22. storočia sa zvyšuje pravdepodobnosť možnej zrážky so Zemou a je dnes kumulatívne odhadovaná na 6,3×10⁻⁶. Na turínskej stupnici je ocenená stupňom 0, na palermskej −7,30, teda v obidvoch klasifikáciách je riziko hodnotené ako veľmi nízke. Z hľadiska nebezpečnosti je najhorší prelet, ku ktorému by malo dôjsť 28. januára 2106. Ak by sa stretla so Zemou, stalo by sa to rychlosťou 26,46 km/s a explózia pri dopade by sa rovnala 9100 MT TNT.
Uvedené prognózy sa môžu dramaticky zmeniť. Doteraz bola táto planétka pozorovaná iba necelý deň, potom sa stratila v slnečnej žiare, takže astronómovia majú na výpočet jej dráhy iba 34 bodov a to na spoľahlivé stanovenie dráhy nepostačuje. Bude potrebné vyčkat na jej ďalšie priblíženie v auguste 2038, aby bola znalosť jej dráhy spresnená.
Bratislavská arcidiecéza

História arcidiecézy

Bratislavská arcidiecéza bola zriadená pápežom Benediktom XVI. na slávnosť spolupatrónov Európy sv. Cyrila a Metoda 14. februára 2008 odčlenením od Bratislavsko-trnavskej arcidiecézy, ktorá bola zároveň premenovaná späť na Trnavskú arcidiecézu. Vyhlásením týchto dekrétov poveril pápež Benedikt XVI. pápežského legáta kardinála Jozefa Tomku. Vznik arcidiecézy v Bratislave odôvodnil hlavne dvomi faktmi: výrazným vzrastom obyvateľstva a významným postavením Bratislavy ako hlavného mesta Slovenskej republiky.
Zároveň bola vyhlásená za metropolu Západnej cirkevnej provincie a ako sufragánne biskupstvá jej boli podriadené Trnavská arcidiecéza a Banskobystrická, Nitrianska a novozriadená Žilinská diecéza. 
Za prvého arcibiskupa metropolitu bol menovaný Stanislav Zvolenský. 
Patrónom Bratislavskej arcidiecézy sa stal sv. Martin z Tours, biskup. Jeho sviatok sa slávi 11. novembra. V ustanovujúcom dekréte bol za Katedrálu určený Dóm svätého Martina v Bratislave, bývalá Konkatedrála Bratislavsko-trnavskej arcidiecézy. Tento kostol zároveň plní aj funkciu farského kostola farnosti sv. Martina v Bratislave.

Územie arcidiecézy

Arcidiecéza sa nachádza v západnej časti Slovenska. Rozprestiera sa na území troch krajov. Okrem celého Bratislavského kraja patria k arcidiecéze aj okresy Senica, Skalica a severozápadná časť okresu Dunajská Streda v Trnavskom kraji a okres Myjava v Trenčianskom kraji.
Tukové väzivo

Tukové väzivo je typ väziva, ktorý vzniká nahromadením tukových buniek. Predstavuje zásobáreň energie, izolačný materiál organizmu a zdroj viacerých hormónov. Okrem toho obaľuje niektoré orgány a plní funkciu ochranného puzdra (napr. okolo obličiek). U bezstavovcov sa zhromažďujú tukové kvapôčky v bunke okolo jadra. U stavovcov sa vytvára spojitá tuková hmota, vyplňujúca bunku a zatlačujúca jadro. Tukové tkanivo má u stavovcov, ale i u mnohých bezstavovcov (corpus adiposum u lariev hmyzu) aj vedľajšiu funkciu exkrečno-kumulatívnu, pretože sa v ňom ukladajú niektoré metabolity a toxické látky.
Proces ukladania a uvoľňovania tuku je regulovaný najmä hormonálne. Je to veľmi dynamický dej a tuk sa v tukových bunkách pravidelne obnovuje. Tukové tkanivo s významnou mechanickou funkciou (napríklad v očnici) nemizne ani pri dlhodobej hladovke.
Mainfonds

Poloha

Obec má rozlohu 9,26 km². Najvyšší bod je položený 154 m n. m. a najnižší bod 65 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Kozelský

Mladosť a štúdium

Narodil sa v gréckom meste Kavala. 7 rokov býval na ostrove Thassos a následne sa presťahoval na Slovensko do mesta Zvolen, kde navštevoval Alexyho základnú školu. Následne prešiel na Strednú odbornú školu informačných technológií do Banskej Bystrici, kde študuje odbor grafik digitálnych médií.

Tvorba

Jeho tvorba začínala na kanále LazyTownism, kde tvoril unboxingy pokemon kartičiek a videá na pokemon tematiku. O rok neskôr si založil kanál MK Production, kde pridával zábery z koncertov, akcií a festivalov kde sa zúčastnil. Až v roku 2015 založil kanál Michalppz. Zo začiatku pridával videá zo siete Omegle, následne k tomu pridal sketche, unboxingy. V lete 2016 vytvoril sériu Píšem textom piesní, ktorá v Česku a na Slovensku mala obrovský úspech. Následne začal tvoriť videá s youtubermi zo zahraničnej scény. Medzi najväčšie celebrity patrí Tobuscus, ktorý dlhodobo patril medzi TOP tvorcov vo svete. Začiatkom roka 2018 začal spolupracovať s Marcusom a Martinusom a spoločne si pripravili viaceré videá.

Herectvo

Cez leto v roku 2017 prijal pozvanie do slovenskej verzie komisára Rexa, kde si zahral epizódnu postavu spoločne s hercami ako Lukáš Latinák alebo Juraj Bača. V októbri si zahral taktiež v trileri Ľudská tvár od ruského režiséra Andreia Konchalovského. Neskôr aj vo filme americko-slovenskej koprodukcie STAND UP a ukázal sa aj v 4. sérii seriálu Prázdniny.
Suchá hora (prírodná rezervácia)

Ochrana

Predmetom ochrany je biotop hercynských dubohrabín, kvetnaté bučiny; vzácne a ohrozené druhy rastlín a živočíchov, najmä chochlačka plná (Corydalis solida), potom cyklámen purpurový (Cyclamen purpurascens), zo živočíchov roháč veľký (Lucanus cervus), jasoň chochlačkový (Parnassius mnemosyne), sokol lastovičiar (Falco subbuteo), včelár lesný (Pernis apivorus), holub plúžik (Columba oenas), ďateľ prostredný (Leiopicus medius), raniak hrdzavý (Nyctalus noctula), uchaňa čierna (Barbastella barbastellus).
Princezná Mononoke

Príbeh

Ashitaka (čítaj Ašitaka) je mladý princ, ktorý žije v malej dedinke. Raz jeho dedinu napadne démon Nago, ktorý bol kedysi diviačí boh. Ashitaka bojoval proti Nagovi na svojom vernom losovi Yaku (čítaj Jaku), ale keď Ashitaka strelil Naga do oka šípom, rozzúrilo ho to. Potom sa Nago dotkol Ashitaka, ale bolesť zniesol a dokázal Naga zabiť. Pri svojich posledných slovách ľudí, ktorí boli okolo, Nago preklínal. Ashitaka bol prekliaty. Vedma mu povedala, že jeho jazva po dotknutí sa rozšíri po celom tele a postupne Ashitaku zabije. Má jedinú šancu: vydať sa na dlhú cestu na ďaleký západ dúfajúc, že nájde liek na zranenie...
Microsoft Windows Installer

Microsoft Windows Installer (celý názov je Windows Installer Service) je inštalačná služba pre inštaláciu a správu inštalačných balíčkov vo formáte MSI v prostredí Microsoft Windows.

Dejiny

Táto inštalačná služba bola uvedená v roku 2000, kedy bola po prvýkrát použitá v produktoch Microsoft Windows 2000 a Microsoft Office 2000. Jej účelom bolo zjednodušiť a sprehľadniť proces inštalácie, ktorý sa týmto definoval v jednotnom formáte spoločnosti Microsoft.
Inštalačná služba sa potom stala povinnosťou každej firmy, ktorá chcela mať svoj produkt certifikovaný pre Windows (napr. logo Designed for Windows 2000).
Časom boli ponúknuté verzie Windows Installer pre staršie verzie systému Windows 95/98 a NT 4.0 a postupne sa integrovali do nových produktov (resp. bola do nich zahrnutá podpora balíčkov MSI)

.MSI a .MSP

Súbor formátu .MSI tvorí inštalačný balíček pre systémy Microsoft Windows vo formáte Windows Installer.
Súbor sa môže tiež nazývať ako .MSP, ktorý slúži pre distribúciu opráv už inštalovaných produktov.

Súčasnosť

V súčasnej dobe je Windows Installer vo verzii 4.5 (konkrétne celé číslo zostavenia je 3.1.4000.2435) a aj cez počiatočný odpor verejnosti je v dnešnej dobe súčasťou väčšiny inštalácií. Spoločnosti vyvíjajúce vlastné inštalačné riešenie sa prispôsobili a zahrnuli podporu Windows Installer do svojho prostredia.
Viliam Záborský (právnik)

Životopis

Príslušník tekovskej vetvy zemianskeho rodu s pôvodnými majetkami v Zaborí s prídomkom "Záborszky de Zábor". Študoval na Právnickej fakulte UK v Bratislave, 1927 JUDr. Pracovník okresných úradov vo Vrábľoch, v Novej Bani, v Banskej Bystrici, 1929 – 1939 hlavný komisár na Krajinskom úrade a 1939 – 1943 na Ministerstve hospodárstva v Bratislave.
Autor príručiek o lesnom, pasienkovom a poľovnom práve a poľovnom poriadku na Slovensko, spoluautor kníh o zverine a poľovníctve.
Autorsky sa podieľal na tvorbe právnických kníh o styku s cudzinou a o Najvyššom správnom súde.
Mario Kempes

Klubová kariéra

Na klubovej úrovni zažil najviac slávy v drese španielskej Valencie. V roku 1979 s ňou vyhral Copa del Rey - španielsky pohár a o rok neskôr aj Pohár víťazov pohárov a európsky Superpohár. V sezónach 1976/77 a 1977/78 bol najlepším strelcom španielskej ligy. V týchto sezónach strelil 24 a 28 gólov.
Neskôr hrával v Rakúsku, Čile a v Indonézií.

Reprezentačná kariéra

V národnom tíme Argentíny odohral 43 zápasov a nastrieľal celkom 20 gólov. Najväčším úspechom jeho kariéry bolo víťazstvo na MS 1978, ktoré sa konalo v jeho rodnej Argentíne. Počas turnaja nastrieľal Kempes šesť gólov a okrem zlatej medaily si tak odniesol aj ocenenie pre najlepšieho strelca a hráča turnaja. Rok 1978 mu priniesol ešte jeden významný individuálny úspech. Získal ocenenie pre najlepšieho svetového futbalistu podľa časopisu World Soccer.
Flender Werke

Flender Werke bola nemecká lodiarska spoločnosť so sídlom v meste Lübeck na severe Nemecka.

História

Spoločnosť bola založená v roku 1917 a v tom čase bola jedným z najväčších lodeníc v Nemecku. Firma mala okolo 4000 zamestnancov.
Počas druhej svetovej vojny tu boli vyrobené dve ponorky typu II a 40 kusov ponoriek typu VII pre nemecké námorníctvo (Kriegsmarine).
Po vojne Flender Werke naďalej staval obchodné lode, ale v roku 2002 bol nútený ukončiť prevádzku z dôvodu platobnej neschopnosti.
Malá Bašta

Topografia

Predposledný vrchol Hrebeňa bášt. Od poslednej Patrie ju oddeľuje Sedlo nad Skokom, od Prednej bašty rozložité Sedlo nad Širokým žľabom. Na sever do Mengusovskej doliny spadá 280 metrovou stenou.
Villeloup

Poloha

Obec má rozlohu 16,31 km². Najvyšší bod je položený 217 m n. m. a najnižší bod 136 m n. m.

Obyvateľstvo

Počet obyvateľov obce je 125 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Michel-de-la-Pierre

Poloha

Obec má rozlohu 4,25 km². Najvyšší bod je položený 109 m n. m. a najnižší bod 25 m n. m.

Obyvateľstvo

Počet obyvateľov obce je 208 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Croix-Moligneaux

Poloha

Obec má rozlohu 7,88 km². Najvyšší bod je položený 88 m n. m. a najnižší bod 59 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Just-d’Avray

Poloha

Obec má rozlohu 17,5 km². Najvyšší bod je položený 890 m n. m. a najnižší bod 319 m n. m.

Obyvateľstvo

Počet obyvateľov obce je 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žirafa juhoafrická juhoafrická

Výskyt

Vo voľnej prírode žije populácia najviac 31500 - 39000 jedincov a približne 45 v zoologických záhradách. Je rozšírená v časti Južnej Afriky, v štátoch Botswana, severovýchodná Namíbia, juhozápadná Zambia a Zimbabwe. Sú snahy o reintrodukciu v Mozambiku.
Jaligny-sur-Besbre (obec)

Poloha

Jaligny-sur-Besbre má rozlohu 9,63 km². Najvyšší bod je položený 307 m n. m. a najnižší bod 239 m n. m.

Obyvateľstvo

Jaligny-sur-Besbre má 627 obyvateľov (2009).
Graf vývoja obyvateľstva:
Zdroje: INSEE
Amayé-sur-Seulles

Poloha

Obec má rozlohu 5,62 km². Najvyšší bod je položený 194 m n. m. a najnižší bod 91 m n. m.

Obyvateľstvo

Počet obyvateľov obce je 202 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Viazanica

Životopis

Vyučil sa za obchodníka a pracoval v predajni Šport-Šeb2k v Banskej Bystrici. Organizátor príprav a účastník SNP vo Vysokoškolskom strážnom odd. Zaradený do kancelárie náčelníka štábu na Veliteľstvo pozemného vojska v Banskej Bystrici (1943), účastník bojových akcií počas SNP. Po ústupe Povstania do hôr zajatý v Hiadeľskom sedle, väznený v Banskej Bystrici, pri oslobodzovaní Banskej Bystrici-Radvane ranený (25. marca 1945), odvtedy invalid. Pretekár-lyžiar za KSTL Banská Bystrica (40. roky 20. stor.), počas vojenskej prezenčnej služby za OAP Bratislava (na memoriáli pplk. E. Budinského 3. februára 1944 získal 1. miesto v behu na 18 km so streľbou). Po oslobodení predavač a vedúci predajne Šport v Banskej Bystrici (od 1. mája 1949-máj 1985). Poslanec MsNV v Banskej Bystrici (1954-1960). jeden zo zakladateľov TJ Banská Bystrica-Radvaň. Pôsobil v TJ Istra Smrečina Banská Bystrica.
Cudná Barbora

I. dejstvo

Lord Halifax presadil zákon, podľa ktorého ak muž kompromituje ženu, musí si ju vziať.
V hostinci U cudnej Barbory sa Halifax stretáva s Pittifoxom, ktorý mu má vrátiť ľúbostné listy, ktoré kedysi písal Pittifoxovej žene. Tú chce Halifax v hostinci aj navštíviť, ale pomýli si dvere a skončí v izbe u Barbory. Barbora nie je príliš cudná a keďže sa jej Halifax veľmi páči tak situáciu využije a zburcuje ľudí v hostinci.

II. dejstvo

Na základe vlastného zákona si Halifax musel Barboru vziať. Neprejavuje však o ňu záujem. Na plese sa Barbora snaží prebudiť manželovu žiarlivosť a preto začne koketovať s mladým poručíkom Johnym. Halifax to však opláca koketovaním s Johnyho milou Kitty.

III. dejstvo

Nešťastná Barbora uteká domov k rodičom. Halifax však medzitým zistil že ju vlastne miluje, takže ide pre ňu, aby si ju odviedol. Kitty a Johny sa tiež udobria.
Chermizy-Ailles

Poloha

Obec má rozlohu 10,95 km². Najvyšší bod je položený 198 m n. m. a najnižší bod 78 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonboillon

Poloha

Obec má rozlohu 4,44 km². Najvyšší bod je položený 297 m n. m. a najnižší bod 242 m n. m.

Obyvateľstvo

Počet obyvateľov obce je 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Médard (Deux-Sèvres)

Poloha

Obec má rozlohu 4,13 km². Najvyšší bod je položený 93 m n. m. a najnižší bod 48 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Most cez Krňov

História

Do roku 1680 tu prekonával Berounku prievoz, od roku 1680 drevený loďkovitý most, ktorý býval v čase topenia ľadov odstránený. Roku 1810 bol postavený drevený most s búdkou mýtneho na Zbraslavskej strane. V roku 1841 bol drevený most prestavaný, potom mal šírku 5 metrov a dĺžku 68 metrov a 6 priepustných otvorov. V roku 1857 bol vystužený pre prepravu kamenných kvádrov pre Radeckého pomník.
Dnešný železobetónový most pochádza z rokov 1911-1913, kedy už ramenom Berounka netiekla (v tom istom období bol budovaný aj Lahovický most, prekonávajúci terajší tok Berounky). Po moste mala viesť aj trolejbusová trať na Zbraslav, jej výstavba však skončila od Prahy vo Veľkej Chuchli a v roku 1960 na nej bola zastavená prevádzka. Výstavbou kapacitných výpadových komunikácií Strakonická (cesta I / 4) a K přehradám (cesty II / 102, v tomto úseku je po nej vedený tiež III. Pražský okruh II / 101) bol most cez Krňák zbavený väčšiny prejazdnej dopravy a slúži predovšetkým pre miestnu obsluhu Zbraslavi a pre linky Pražskej integrovanej dopravy ktoré vedú cez Zbraslav.
Beliál

Beliál alebo aj Beliar (starogr. Βελιἆρ, starohebr. בליעל‎) je démon, ktorý bol prvýkrát spomenutý v židovských apokryfoch. Je to aj označenie niečoho zlého, diabla, satana. V biblických textoch sa týmto pojmom označuje niečo neužitočné a bezcenné. Démon Beliál, respektívne jeho meno, sa v dnešku vyskytuje a používa vo viacerých kultúrnych oblastiach najmä počítačových hrách a filmoch (napríklad V moci diabla, 2005). Podľa stredovekých obyčají bol Beliál ponímaný ako knieža temnoty, duch alebo padlý anjel.

Etymológia

Presný zmysel slova Beliál je neurčitý. Rabínske vysvetlenia sa vzťahujú na na slovnú hračku: Biblický zvrat בני בליעל (približne „Deti bezcennosti“) sa vykladá ako בני בלי ע(ו)ל (teda „Deti bez jarma [tóry]“). Ďalšie úvahy vychádzajú z kmeňového základu עלה („vystúpiť“) v negatívnom zmysle priania („aby nevystúpili [z podsvetia]“) alebo z kmeňového základu בלה („pohlcovať“). V tanachu je Beliál spomenutý trikrát a v množnom čísle sa nespomína. Vzťahuje sa to pritom na vysoko negatívne opisy ľudí alebo činov. Na niektorých miestach sa pod בליעל rozumie ako zosobnená moc zla.
Gosselming

Poloha

Obec má rozlohu 10,15 km². Najvyšší bod je položený 285 m n. m. a najnižší bod 232 m n. m.

Obyvateľstvo

Počet obyvateľov obce je 610 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Emery Roth

Detstvo v Sečovciach

Emery Roth sa narodil roku 1871, ako jedno z ôsmich detí v židovskej rodine v meste Sečovce (dnes Slovensko). Bol nadaným chlapcom, ktorý vynikal v kreslení. Jeho rodičia vlastnili miestny hostinec, ktorý slúžil ako centrum vtedajšieho spoločenského diania v meste, takže chlapec vyrastal vo veľmi slušných pomeroch. Po otcovej smrti, roku 1884 sa však rodinná situácia výrazne zhoršila, preto sa rozhodla, že bude lepšie ak emigruje do Spojených štátov v spoločnosti Aladára Kissa, ktorý bol údajne jeho ujom žijúcim v Chicagu.

Emigrácia a pôsobenie v Spojených štátoch

Po príchode do New Yorku mu dal Kiss peniaze na kúpu lístka na vlak. Avšak Roth stratil lístok s Kissovou adresou a ocitol sa tak sám vo veľkomeste. Postupne si privyrábal rôznymi drobnými prácami, až napokon začal pracovať ako kreslič v spoločnosti Burnham & Root. Pracoval pre významného newyorského architekta Richarda Hunta, po Huntovej smrti, roku 1895, spolupracoval s významným bytovým architektom Odgenom Codmanom. Spoločne pracovali na tvorbe moderných newyorských apartmánových budov.

Založenie vlastnej spoločnosti

V roku 1898 sa Roth osamostatnil. Taktiež sa oženil s Ellou Grosmanovou, s ktorou mal štyri deti – synov Juliana a Richarda, dcéry Elizabeth a Kathrin. Roth projektoval množstvo novodobých budov a jeho povesť čoraz viac rástla. Mimoriadne sa mu darilo po prvej svetovej vojne. V dvadsiatich rokoch ho považovali za jedného z najlepších architektov. Výnimočnosť jeho prác spočívala v tom, že dokázal dokonale spájať klasické prvky s modernými. Jedným z jeho najvýznamnejších stavieb je Hotel Belleclaire na Broadway, ktorý kritici pomenovali ako „nezvyčajný šperk“. Jeho Ritz Hotel Tower sa stal symbolom bohatstva v New Yorku. Naprojektoval veľké množstvo významných stavieb v tomto meste, okrem iného aj prvé mrakodrapy. V roku 1938 založil spoločnosť Emery Roth & Sons, premenovaním svojej architektonickej praxe, keďže s ním začali pôsobil jeho synovia Julian a Richard. V roku 1948 Rotha ocenil Americký inštitút architektov za budovu 300 East 57th Street.
Emery Roth zomrel 20. augusta 1948 na následky choroby. Po jeho smrti prebrali rodinnú spoločnosť Julian a Richard Roth.